Kragonderbrekings by munisipaliteite wat geld skuld | Maroela Media
Eskom vergader dringend met die Oos-Kaapse regering weens kragonderbrekings wat by vier munisipaliteite toegepas word as gevolg van agterstallige betalings.
Die uitstaande skuld beloop nagenoeg R173 miljoen.
"Dit is ons laaste uitweg," het Khulu Phasiwe, woordvoerder van Eskom, Dinsdag gesê. "Ons het drie maande gelede kennisgewings uitgereik om te waarsku dat kragonderbrekings ingestel sal word indien ons nie betaling ontvang nie. Ons het alles in ons vermoë gedoen om hierdie kragonderbrekings te verhoed."
Die betrokke munisipaliteite is Gariep-, Maletswai-, Nxuba- en Ikezi-munisipaliteit en die kragonderbrekings vind daagliks tussen 06:00 en 09:00, 12:00 en 14:00 en 17:00 – 21:00 plaas.
"Hulle moet 'n gedeelte van die uitstaande bedrag betaal," het Phasiwe bygevoeg. "As hulle 'n bedrag oorbetaal en 'n ooreenkoms teken hoe hulle die uitstaande bedrag gaan betaal, en ons is tevrede, sal ons die kragonderbrekings opskort."
Volgens Phasiwe voldoen 55 van die 60 munisipaliteite in die land, wat deur die Nasionale Tesourie geïdentifiseer is wat uitstaande skuld het, aan hul betalingsooreenkomste. Die vier munisipaliteite in die Oos-Kaap en een in die Vrystaat, wat Eskom gedagvaar het oor kragonderbrekings, het egter nie hul uitstaande skuld betaal nie.
Die burgerregte-organisasie AfriForum het intussen Eskom in kennis gestel dat hulle 'n dringende hofaansoek sal bring, indien die elektrisiteitsreus nie die elektrisiteit vandag sou aanskakel nie.
"Eskom hou belastingbetalers gyselaar as gevolg van dié plaaslike munisipaliteite se swak finansiële bestuur," het Tiaan Esterhuizen, bestuurder van AfriForum se gemeenskapstrukture, gesê. "Dit is verkeerd om betroubare belastingbetalers verder te belas."
Thomas van Dalen, die burgerregte-groep se provinsiale koördineerder vir die Oos-Kaap, sê dit plaas gemeenskappe onder geweldige druk – veral in die feestyd – wanneer munisipaliteite nie hul skuld vereffen nie. "Ons het al voorheen interdikte teen Eskom verkry en sal nie huiwer om ook hierdie gemeenskappe se regte te beskerm nie," het hy gesê.
Kookwatermoord: Saak uitgestel
Wat van die wat betaal het. Jippy ANC you are good rulers.65% vote for you.
Elimineer jou munisipaliteit. Hulle dien geen doel meer nie, anders as om jou finansiëel te beroof. Elke woonbuurt kan 'n kontrakteur aanstel om sypaadjies te versorg, parke se gras te sny, vullis te verwyder, en infra-stuktuur te onderhou. Al wat die munisipalteit doen om te besluit hoeveel hulle jou gaan belas op JOU eiendom, wat JY gekoop het, met JOU hard verdiende inkomste, en hoe meer jy dit onderhou en die waarde laat toeneem, hoe meer belasting betaal jy. Dan vat hulle jou geld, hou parties, koop vir almal karre, huise, luukshede, en 'n leefstyl waarvan die meeste mense net… Lees meer »
Sal die getroue belastingbetalers hierdie onthou volgende jaar en iets daaraan doen by die stembus? Hoe hartseer ookal, kan mens Eskom se aksies verstaan. Nou sal dit natuurlik ook help as Evkom goeie bestuur kan kry…kyk daar vlieg 'n vark!!!
Elektrisiteit,water, gas ens is handelsrekeninge waarvan die oorskot (wins) bedoel is om eiendomsbelasting wat hoofsaaklik aangewend word vir ander dienste , so laag as moontlik te hou. Dit tesame met ander heffings van dienste wat gelewer word soos vullisverwydering,sanitasie en riolering is in 'n sekere sin 'trust fondse' wat gebruik moet word om die diens wat deur gelewer word instand te hou, behoort voldoende te wees om 'n munisipaliteit finansieël op sy voete te hou. Die probleem onder die ANC-regering is dat alle regeringsdienste in watter vorm ook al indiensnemingsplatvorms geword het om werkloosheid kunsmatig so laag as moontlik te… Lees meer »
Frans. As Maroela dit toelaat, hoop ek jy lees hier. Kontak my asseblief sodat ons 'n sinvolle gesprek kan voer oor hierdie situasie. Indien Maroela nie hierdie reaksie wil plaas nie, gee asseblief vir Frans my e-pos adres sodat ons 'n beweging aan die gang kan kry om hierdie onaanvaarbare situasie stop te sit. [email protected] Baie dankie